العاب التصنيع هي من الالعاب الحلوة الي اكو فئة خاصة يحبوها وموجودة للاندرويد والايفون تابعوا ويانة
العاب المعامل هي العاب تخليك تصنع الشي الي تريدة من الصفر إىل ان يتم تصديره او بيعه إلى الزبائن وطبعاً تكدر تصنع بالشي الي يعجبك انت وبالتالي راح يكون عندك شي مصنوع بالشكل الي ببالك وهذا شي كلش حلو, المجموعة حلوة اختاريناها وفق معاير موقع الموبايل العراقي.
1- لعبة معمل العسل او معمل النحل Bee Factory
من اسم اللعبة تكدر تعرف شنو راح تسوي بهاي اللعبة وشنو راح تستخرج من خلال هاي اللعبة الي هو العسل وشون تسوي النحلة ووين لازم تخلي وشون تطلع الكمية الي تريدها وكل هاي الاشياء موجودة بهاي اللعبة وطبعاً هي أحلى لعبة بهاي المجموعة.
|الاندرويد||الايفون|
|Google Play||AppStore|
2- لعبة معمل صناعة السيارات Car Factory: Auto Manufacturing Simulator
هنا تكدر تصنع السيارة من البداية إلى ان تطلع من المعمل يعني تكدر تختار اللون الي يعجبك تكدر تختار الشكل الي تريدة والأدوات الي تريدهن وكل شي بالسيارة من انواع الاطارات من انواع الصبغ كل هذا انت تسوي بيدك وطبعاً حسب الشي الي يعجبك اكو عمال تتحكم بيهم هم يسون.
|الاندرويد||الايفون|
|Google Play||AppStore|
2-2 لعبة السيارات المستخدمة Used Car Dealer
هاللعبة ضفناها لأن اللعبة الي قبلها مو كلش قوية لذلك نحاول ما نسوي شي موزين ولازم نسوي شغلنا بالشيء الجيد, اللعبة هاي اسمها تجارة السيارات المستخدمة يعني لازم تعرف الزبون الي يجيك شنو يريد بالضبط وانت لازم تقنع الناس الي تريد السيارة والباقي تشوفة باللعبة
|الاندرويد||الايفون|
|Google Play||AppStore|
3- لعبة معمل اللابتوب او الكومبيوتر Laptop Factory: Computer Builder & Maker Games
|الاندرويد||الايفون|
|Google Play||ما موجودة نسخة للايفون|
4- لعبة معمل النفط والزيت Idle Oil Tycoon: Gas Factory Simulator
5- لعبة معمل الحليب او صنع الحليب Milk Factory
شون تصنع الحليب وشون تسوي تصير عندك ابقار وتخلي عليهن آلات لاستخراج الحليب من الابقار والجاموس الي عندك, وطبعاً هم تكدر توسع شغلك وتفتح ابقار أكثر ويصير عندك مزرعة كاملة للابقار والجاموس.